नागपुर। आतंकी कैंप में शामिल होने जा रहे तीन युवकों को नागपुर के डॉ. बाबासाहब आंबेडकर अंतरराष्ट्रीय हवाई अड्डे पर गिरफ्तार कर लिया गया। कार्रवाई तड़के स्थानीय व हैदराबाद आतंकवाद विरोधी दस्ता (एटीएस) ने संयुक्त रूप से की।
गिरफ्तार संदिग्धों को हैदराबाद ले जाया गया है। पुलिस को शक है कि ये तीनों युवक किसी आतंकी संगठन से जुड़ने की तैयारी कर रहे थे। गिरफ्तार संदिग्धों में अब्दुल्ला बाशित (21), सैय्यद ओमर फारुख हुसैन (22) और हसन फारुख (21) शामिल हैं। तीनों हैदराबाद की हुमायूं नगर स्थित गुलशन इकबाल कॉलोनी के निवासी हैं। अब्दुल्ला और हसन बी टेक तृतीय वर्ष के विद्यार्थी हैं, जबकि सैय्यद बीएससी अंतिम वर्ष में है। तीनों संभ्रात परिवार के हैं और मित्र व रिश्तेदार भी हैं। शुक्रवार व शनिवार की दरमियानी रात 3 बजे के आसपास हैदराबाद व नागपुर एटीएस ने डॉ. बाबासाहब आंबेडकर अंतरराष्ट्रीय हवाई अड्डा परिसर में संयुक्त कार्रवाई कर तीनों युवकों को धर दबोचा। उनकी योजना इंडिगो के विमान से नागपुर से श्रीनगर जाने की थी। बताया जा रहा है कि युवक आतंकी संगठन आईएसआई के संपर्क में थे और आतंकी कैंप में शामिल होने के लिए ही जा रहे थे।
5-6 महीने पहले भी कोलकाता से वापिस लाए
बताया जा रहा है कि आतंकी कैंप में शामिल होने के लिए करीब पांच-छह महीने पूर्व भी तीनों युवक इसी तरह घर से भाग चुके हैं। उस समय भी काफी मशक्कत के बाद उन्हें कोलकाता से वापिस लाया गया। इस घटना के बाद से युवकों पर परिजनों की कड़ी नजर थी। लेकिन इस बार भी वे उन्हें चकमा देकर भाग निकलने में कामयाब हुए। संदेह है कि युवक इंटरनेट के अलावा आईएसआई के स्थानीय लोगों के संपर्क में भी होंगे। उन्हीं के बहकावे में आकर उक्त कदम उठाए जाने का संदेह है। पुलिस युवकों को नागपुर में छोड़ने वाले कार चालक, युवकों के कंम्प्यूटर व अन्य लोगों की जांच कर रही है। प्रकरण को लेकर गोपनियता बरती गई। जांच जारी है।
तेलंगाना की एजेंसियां करेंगी पूछताछ
एटीएस के एक वरिष्ठ अफसर ने बताया- “हमें सूचना मिली थी कि युवक नागपुर से श्रीनगर जाने वाली सुबह की फ्लाइट में सवार होने वाले हैं। यह युवक कैब से नागपुर आए थे। उन्हें गिरफ्तार नहीं किया गया है। हैदराबाद ले जाया जा रहा है जहां तेलंगाना की एजेंसियां उनसे पूछताछ करेंगी।’ एक पुलिस अफसर ने बताया कि उनके विचार जिहादी हैं। लेकिन अब तक उनका आईएस से किसी तरह का संबंध होने का पता नहीं चला है। वे श्रीनगर पहुंचकर वहां किसी आतंकी गुट से जुड़ने की संभावनाएं तलाशना चाह रहे थे।
पिछले साल से रखी जा रही थी नजर
लगभग 20 से 30 साल की उम्र के इन युवकों को पिछले साल आईएस में शामिल होने की साजिश करते पकड़ा गया था। उनकी काउंसिलिंग की गई थी। उसके बाद से इनपर नजर रखी जा रही थी। उनके परिवार वालों से ही उनके घर से भागने की सूचना मिली थी। वे सिमी के प्रेसीडेंट रहे सैयद सलामूदीन के रिश्तेदार भी बताए गए हैं। सलामुद्दीन की दुर्घटना में पिछले साल मौत हो गई थी।
इंटरनेट से आए आईएस के संपर्क में
बताया जाता है कि इंटरनेट के जीरए तीनों आतंकी संगठन आईएसआई के संपर्क में आए। इसके बाद उन पर आईएसआई में शामिल होने का भूत सवार हो गया। गुरुवार काे तीनों रहस्यमय तरीके से घर से गायब हो गए। परिजनों ने संबंधित थाने को इसकी सूचना दी। युवकों की गतिविधयां पूर्व से ही संदिग्ध होने के कारण काउंटर इटेलिजेंट सेल को भी इसकी सूचना दी गई। स्थानीय सुरक्षा एजेंसियों में भी युवकों के गायब होने से हड़कंप मच गया। युवकों के मोबाइल लोकेशन से उनके नागपुर में होने का पता चला। अनहोनी की आशंका के चलते परिजनों के साथ तेलंगाना की एटीएस टीम नागपुर पहुंची। स्थानीय एटीएस को भी इसकी सूचना दी गई। शुक्रवार व शनिवार की रात करीब 3 बजे के दौरान दोनों टीमों ने डॉ. बाबासाहेब आंबेडकर हवाई अड्डे पर संयूक्त रुप से अभियान चलाया। कार्रवाई के दौरान तीनों को हवाई अड्डे से पकड़कर बाहर लाया गया। तलाशी के दौरान उनके पास करीब 90 हजार रुपए की नकदी और पासपोर्ट मिले हैं। स्थानीय एटीएस के दफ्तर में युवकों से घंटों पूछताछ हुई। इसके बाद तेलंगाना पुलिस उन्हें लेकर हैदराबाद रवाना हो गई।
शुक्रवार की दोपहर ही पहुंचे थे कार से नागपुर
सूत्रों के अनुसर शुक्रवार की दोपहर करीब डेढ़ बजे ही तीनों किराए की कार से नागपुर पहुंचे थे। उसके बाद वे शहर भर में घूमते रहे। वे नागपुर के किस होटल में रुके या किन संपर्क सूत्रों के घर में रहे, इसका खुलासा नहीं हो पाया है। लेकिन वे शनिवार की सुबह 8:10 बजे की नागपुर से इंदौर होते हुए श्रीनगर जाने वाले इंडिगो के विमान में सवार होने वाले थे। इसकी भनक लगने पर उन्हें एयरपोर्ट पर ही धर दबोचा गया।
घर से चोरी कर आए थे : परिजनों ने पुलिस थाने में दर्ज शिकायत में बताया कि तीनों युवक अपने-अपने घरों से चोरियां कर भागे हैं। गुमराह होने से उनके इरादे घातक होने की भी संभावना व्यक्त की गई थी। जिसके चलते खुफिया विभाग भी सक्रिय हुआ और उन्हें गिरफ्तार करने में सफलता मिली।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva